С пристигането си крайцерът започва кратък непланиран ремонт, след което на 7 май се насочва за Грийнок, за да приеме на борда си морски пехотинци. На „Глазгоу“, съвместно с крайцера "Berwick" и разрушителите "Fearless" и "Fortune", му предстои да участва в операцията „Форк“. С цел предотвратяване на немски десант в Исландия и строителство там на германска военноморска база или база за хидроплани, в непосредствена близост до Шотландия, британското правителство решава да проведе диверсионен рейд. На 8 май корабите с морските пехотинци на борда отплават от Грийнок. В нощта на 10 май първата група войски без проблеми е свалена на брега на Хвал-фиорд в Рейкявик. Войските превземат немското консулство, където са предприети опити за унищожаване на кодовите книги и секретни документи. Благодарение на оперативните действия на британските подразделения част от документите са взети непокътнати. Полковник Sturges, командир от Кралската морска пехота по-късно съобщава, че операцията е безкръвна, без един даже случаен изстрел. На 11 май, след качването на борда на плененените сътрудници от немското консулство, корабите напускат столицата на Исландия и се насочват за Ливърпул, където на следващия ден свалят своите пътници, в това число и немските.